

Iepirkumu komisijas 2026. gada 29. maija sēdē
apstiprinātās atbildes uz jautājumiem par atklāta konkursa “Pērses ielas izbūve Berģos (t.sk. būvniecības ieceres dokumentācijas izstrāde)”, identifikācijas Nr. RNP 2026/42 (turpmāk – atklāts konkurss) nolikumu
	Nr.p.k.
	Pretendenta jautājums
	Atbilde

	1.
	Projektēšanas uzdevuma 1.4 punktā noteikts aptuvenais trases garums Pērses ielas apgaismojumam 2200m, Pērses ielas segumam 2100m, gājēju un velosipēdistu ceļam 2100m. Vēršam uzmanību ka veicot mērījumu kadastrs.lv par noteikto adresācijas objektu Pērses iela, tās kopējais garums nesastāda vairāk kā 1450m. 
Projektēšanas uzdevumam pievienotajā attēlā Nr. 1 ar paskaidrojumu “(2.kārta- Pērses ielas būvniecība Realizējam pēc principa “Projektē un būvē”)” uzrādīta zaļas krāsas līnija nosedzot Pērses, Karpu un Ziedu ielu posmus. Lūdzam skaidrot vai nepieciešams veikt ielas pārbūvi arī Karpu un Ziedu ielu posmos, t.sk. jāparedz arī Ziedu ielas asfaltbetona seguma pārbūvi?
Projektēšanas uzdevumam pievienotajā attēlā Nr. 2 ar paskaidrojumu “(1.kārta- Pērses ielas apgaismojuma būvniecība realizējama pēc principa “Projektē un būvē”  )” uzrādīta fuksīna krāsas līnija nosedzot Pērses, Karpu un Ziedu ielu posmus, t.sk. Ziedu ielas posmu gar ēku Ziedu ielā 20. Lūdzam skaidrot vai nepieciešams veikt arī esoša ielas apgaismojuma pārbūvi Karpu un Ziedu ielu posmos?
Projektēšanas uzdevumam pievienotajā attēlā Nr. 3 ar paskaidrojumu “(3.kārta- Pērses ielas Gājēju un velosipēdu ceļa būvniecība – Būvprojekts)” uzrādīta zilas krāsas līnija nosedzot Pērses, Karpu un Ziedu ielu posmus. Lūdzam skaidrot vai nepieciešams veikt gājēju un velosipēdistu ceļa projektēšanas darbus arī Karpu un Ziedu ielu posmos?
Ņemot vērā ka Projektēšanas uzdevuma aprakstošajā daļā pieminēta tikai Pērses iela, kā arī pastāv nesakritības projektēšanas uzdevumā ar faktisko situāciju lūdzam precizēt darba robežas un papildināt projektēšanas uzdevumu ar nepārprotamu projektēšanas robežu shēmu un konkrētām zemes vienībām kurās veicami projektēšanas un būvniecības darbi. 

	Komisija informē, ka 29.05.2026. ir precizēts projektēšanas uzdevums. Lūdzu skatīt aktuālo redakciju.


	2.
	Ņemot vērā ka Karpu ielas posmā pastāv jau esoša apgaismojuma līnija, vai iespējama Pērses ielas projektējamā apgaismojuma līnija pievienošana pie esošās līnijas vai nepieciešams ierīkot jaunu AS Sadales tīkls elektroapgādes pieslēgumu Pērses ielas apgaismojumam?

	Skatīt precizēto projektēšanas uzdevumu.

	3.
	Lūdzam Pasūtītāju sniegt skaidrojumu vai potenciālais pretendents ir pareizi izpratis Iepirkuma nolikuma 3.1.3.1., 3.1.5.2., 3.1.8.2. apakšpunktus un 4.1.1. punkta C kritēriju, kur izvirzītas prasības Pretendentam, projektētājam, atbildīgajam būvdarbu vadītājam, nosakot, ka pieredze pierādāma ar “ielu vai ceļu, vai laukumu jauna izbūve vai pārbūve un asfaltbetona seguma platība bijusi vismaz 10 000 m2 “.

Jautājums.
Vai pieredze tiks atzīta par atbilstošu, ja potenciālais pretendents iesniegs informāciju par būvniecības līgumu, kura ietvaros būs veikta ielas pārbūve un ielas pārbūves darbu ietvaros veikti arī ietves un veloceliņa (paralēli ielai) pārbūves darbi un ieklātā asfaltbetona seguma platība ielā, ietvēs, veloceliņā kopā būs virs 10 000 m2 ?

	Piedāvājuma, tai skaitā pieredzes atbilstības, vērtēšana notiek tikai pēc piedāvājumu atvēršanas.
Komisija norāda, ka atlases prasība tiks vērtēta atbilstoši nolikumam, t.i. “ielu vai ceļu, vai laukumu jauna izbūve vai pārbūve un asfaltbetona seguma platība bijusi vismaz 10 000 m2”.

	4.
	Iepirkuma Nolikuma 3.1.7. apakšpunktā tiek noteikts - 
“3.1.7. Pretendentam jānodrošina ATBILDĪGAIS  BŪVDARBU VADĪTĀJS 1.KĀRTA (“Pērses ielas apgaismojuma būvniecība”):
0. kuram ir spēkā esošs būvprakses sertifikāts elektroietaišu izbūves darbu vadīšanā;
0. kurš pēdējo 5 (piecu) gadu laikā (2021., 2022., 2023., 2024., 2025. gadā un 2026.gadā līdz piedāvājumu iesniegšanas dienai) kā atbildīgais būvdarbu vadītājs ir vadījis vismaz 1 (viena) līguma izpildi, kur veikta ārējo elektroapgādes  tīklu izbūve vai pārbūve ar vismaz 40 elektrības balstiem.
Būvdarbiem  jābūt pilnībā pabeigtiem līgumā noteiktajā termiņā un kvalitātē un objektam jābūt nodotam ekspluatācijā.”

Lūdzam Pasūtītāju veikt izmaiņas Iepirkuma Nolikuma 3.1.7. apakšpunktā un paredzēt, ka iepriekš minētā apakšpunkta prasīto pieredzi var pierādīt ar elektroietaišu izbūves darbu vadītāja pieredzi gan kā atbildīgajam darbu vadītājam, gan kā būvdarbu vadītājam.
Šāds lūgums tiek izvirzīts, jo ierasts ielu, ceļu, laukumu pārbūves darbos apgaismojuma izbūve ir iekļauta kā viena no tāmes sadaļām un atbildīgais būvdarbu vadītājs šādos objektos ir ceļu būvdarbu vadītājs, tādējādi elektroietaišu darbu vadītājs elektorietaišu darbu vadīšanā un darbu veikšanā tiek piesaistīts kā būvdarbu vadītājs atsevišķiem būvdarbiem. 
	Šobrīd 3.1.7.apakšunktā izvirzītā prasība, ka elektroietaišu izbūves darbu vadīšanas pieredze ir pierādāma tikai kā atbildīgajam darbu vadītājam,  potenciālā pretendenta  ieskatā  ir nepamatoti ierobežojošs. 

	Informējam, ka ir 28.05.2026. ir veikti grozījumi nolikuma 3.1.4.2. punkta un B kritērija prasībās, nosakot, ka pieredze var būt kā būvprojekta vadītājam  vai kā  elektroietaišu daļas vadītājam.

	5.
	Iepirkuma Nolikuma 3.1.7. apakšpunktā tiek noteikts - 
“3.1.7. Pretendentam jānodrošina ATBILDĪGAIS  BŪVDARBU VADĪTĀJS 1.KĀRTA (“Pērses ielas apgaismojuma būvniecība”):
3.1.7.1. kuram ir spēkā esošs būvprakses sertifikāts elektroietaišu izbūves darbu vadīšanā;
3.1.7.2. kurš pēdējo 5 (piecu) gadu laikā (2021., 2022., 2023., 2024., 2025. gadā un 2026.gadā līdz piedāvājumu iesniegšanas dienai) kā atbildīgais būvdarbu vadītājs ir vadījis vismaz 1 (viena) līguma izpildi, kur veikta ārējo elektroapgādes  tīklu izbūve vai pārbūve ar vismaz 40 elektrības balstiem.
Būvdarbiem  jābūt pilnībā pabeigtiem līgumā noteiktajā termiņā un kvalitātē un objektam.”

Ja uz 2.jautājumu atbilde ir noraidoša, lūdzam Pasūtītāju sniegt skaidrojumu vai par atbilstošu Iepirkuma Nolikuma 3.1.7. apakšpunktam tiks uzskatīta pieredze, kuru elektroietaišu izbūves darbu vadītājs būs guvis apgaismojuma izbūves darbu vadīšanā, ielas, ceļu, laukumu pārbūves darbu ietvaros,  un ir bijis kā apakšuzņēmuma, kas veicis elektroietaišu izbūves darbus, atbildīgais būvdarbu vadītājs.

	Skatīt 29.05.2026. grozījumus. Svītrots “atbildīgais”

	6.
	Iepazīstoties ar konkursa nolikumu un tā 9. pielikumu “Informācija par būvprojekta izstrādes speciālistiem”, lūdzam sniegt skaidrojumu par prasīto speciālistu uzskaitījumu un 9. pielikuma aizpildīšanas kārtību.
Konkursa nolikuma 9. pielikumā jau tabulas veidā ir norādīts speciālists “Ūdensapgādes un kanalizācijas sistēmu, ieskaitot ugunsdzēsības sistēmas projektētājs”.
Taču konkursa nolikuma 3.1.4. un 3.1.5. punktos kvalifikācijas prasības ir noteiktas tikai elektroietaišu projektētājam (1. kārta) un ceļu projektētājam (2. un 3. kārta).
Ņemot vērā minēto, lūdzam skaidrot vai Pretendentam 9. pielikumā obligāti jānorāda arī “Ūdensapgādes un kanalizācijas sistēmu, ieskaitot ugunsdzēsības sistēmas projektētājs”, ja šāds speciālists nav noteikts kā kvalifikācijas prasība nolikuma 3.1.4. un 3.1.5. punktos?

	Informējam, ka nolikuma 3.1.6. apakšpunkts nosaka, ka “Pretendents būvprojekta izstrādē nodrošina ūdensapgādes un kanalizācijas sistēmu, ieskaitot ugunsdzēsības sistēmas projektētāju, kuram ir spēkā esošs sertifikāts ūdensapgādes un kanalizācijas sistēmu, ieskaitot ugunsdzēsības sistēmas, projektēšanā.” Informāciju par speciālistu (nolikuma 9.pielikums) Iepirkumu komisija pārbaudīs sertifikātu spēkā esamību Būvniecības informācijas sistēmā (https://bis.gov.lv/). 



	7.
	Papildus lūdzam precizēt 9. pielikuma aizpildīšanas kārtību, ņemot vērā, ka iepirkuma priekšmets ir sadalīts vairākās kārtās un nolikuma prasībās speciālisti ir definēti atsevišķi katrai kārtai:
· 3.1.4. punkts – būvprojekta vadītājs 1. kārtai (“Pērses ielas apgaismojuma būvniecība”);
· 3.1.5. punkts – būvprojekta vadītājs 2. kārtai (“Pērses ielas būvniecība”) un 3. kārtai (“Pērses ielas gājēju un velosipēdu ceļa būvniecība”).
Līdz ar to lūdzam skaidrot vai visu kārtu speciālisti jānorāda vienā kopīgā 9. pielikumā un vai  Pretendentam ir jāatzīmē kurš speciālists ir kurai kārtai?

Lūdzam sniegt skaidrojumu, lai Pretendenti varētu viennozīmīgi saprast Pasūtītāja prasības un korekti sagatavot piedāvājumu.

	Atklāta konkursa 9.pielikums “INFORMĀCIJA PAR BŪVPROJEKTA IZSTRĀDES SPECIĀLISTU” jāaizpilda atbilstoši nolikuma 3.1.6. apakšpunktam.





Šis dokuments ir parakstīts ar drošu elektronisko parakstu un satur laika zīmogu
